МИНИСТЕРСТВО НА ВЪТРЕШНИТЕ РАБОТИ
ДИРЕКЦИЯ „МЕЖДУНАРОДНИ ПРОЕКТИ“

УРИ


ДО
ВСИЧКИ ОБЩИНИ И РАЙОНИ НА ОБЩИНИ В РЕПУБЛИКА БЪЛГАРИЯ
ПОКАНА

ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО 

ПРОЦЕДУРА НА ДИРЕКТНО ПРЕДОСТАВЯНЕ НА 

БЕЗВЪЗМЕЗДНА ФИНАНСОВА ПОМОЩ

УВАЖАЕМИ ГОСПОЖИ И ГОСПОДА,

С настоящото писмо каним всички Общини и райони на общини, съгласно чл. 10 от Закона за административно-териториалното устройство на Република България, с които е сключено споразумение за интеграция, в качеството им на конкретни бенефициенти по Процедура № 5, Специфична цел 4 „Солидарност“ с номер в ИСУН – BG65AMPR001-4.003 от Индикативната годишна работна програма за 2024 г. по фонд „Убежище, миграция и интеграция“ 2021-2027 г. (ФУМИ), да подадат проектни предложения по горецитираната процедура на директно предоставяне на безвъзмездна финансова помощ (БФП). 

На основание чл. 25, ал. 1, т. 2 във връзка с чл. 43, ал. 1 от ЗУСЕФСУ е избрана процедура на директно предоставяне на безвъзмездна финансова помощ на общини и райони на общини, съгласно чл. 10 от Закона за административно-териториалното устройство на Република България, в които са регистрирани презаселени лица, с които е сключено споразумение за интеграция, предвид че същите са посочени като директни бенефициенти в одобрени от Комитета за наблюдение на програмата критерии за подбор по ФУМИ 2021-2027 г. 
Видът на процедурата е одобрен на заседание на Комитета за наблюдение по Програмата на Република България по ФУМИ 2021-2027 г. на 12.11.2024  г.
Допустими кандидати по процедурата, съгласно ИГРП за 2024 г. по ФУМИ са Държавна агенция за бежанците и Общини и райони на общини, съгласно чл. 10 от Закона за административно-териториалното устройство на Република България. 
Целта на настоящата процедура е да допринесе за укрепване на солидарността и справедливото разпределение на отговорностите между държавите членки, по-специално по отношение на онези от тях, които са най-засегнати от предизвикателствата в областта на миграцията и убежището, включително чрез практическо сътрудничество. 

В рамките на общата цел, изпълнението на предвидената операция ще допринесе по-конкретно за засилване на солидарността и сътрудничеството с държави, засегнати от миграционни потоци, включително чрез презаселване в Съюза и чрез други законни начини за закрила в Съюза по Специфична цел 4 „Солидарност“ от Регламент (ЕС) 2021/1147 на Европейския парламент и на Съвета от 7 юли 2021 година за създаване на фонд „Убежище, миграция и интеграция“ и в съгласие с Програмата на Република България по фонда.
В рамките на процедурата ще бъде финансирана операция „Преместване“.
В резултат от изпълнението на предвидената операция ще се осигури постигането на следния резултат: 

- Принос към изпълнението националните ангажименти по преместване; 

Общият размер на безвъзмездната финансова помощ по операцията е 2 444 750 лева за преместване на до 125 лица (по 19 558 лева за всяко презаселено лице). Съгласно т. 6.1 от одобрена с Решение № 331 на Министерски съвет от 2018 г. изменена Рамка на Национален механизъм за изпълнение на ангажиментите на Република България по Решение 2015/1523/ЕС и по Решение 2015/1601/ЕС, одобрена с Решение № 858 на Министерския съвет от 2015 г., изменено с Решение № 174 на Министерския съвет от 2017 г.  на Общините, в които са регистрирани преместени лица, с които е сключено споразумение за интеграция се предоставят 75% от единичните разходи за всяко преместено лице, в размер на 14668,50 лв.
Бенефициентите трябва да извършат разходите за реализиране на дейностите, съгласно Условията за кандидатстване, както и в съответствие с чл. 63, т. 2 от Регламент (ЕС) 2021/1060 на Европейския парламент и на Съвета от 24 юни 2021 година - между 01 януари 2021 г. и 31 декември 2029 г., при спазване на ограничението в сроковете за ефективно преместване. 

Резултатите по процедурата ще бъдат постигнати чрез индикатори –показатели за резултат, които са в съответствие с конкретните операции.

Крайните срокове за подаване на проектни предложения са, както следва:

· 10.02.2025 г. - 23:59 часа; 

· 10.04.2025 г. - 23:59 часа;

· 10.06.2025 г. - 23:59 часа;

· 11.08.2025 г. - 23:59 часа;

· 10.10.2025 г.- 23.59 часа;

· 10.12.2025 г. – 23.59 часа;

· 10.02.2026 г. - 23.59 часа.

Подаването на проектни предложения по гореописаната процедура за предоставяне на БФП се извършва чрез попълване и подаване на уеб базиран формуляр за кандидатстване с използването на квалифициран електронен подпис като се използва ИСУН – https://eumis2020.government.bg. 

В ИСУН е публикувано Общо Ръководство за потребителя за модул „Е-кандидатстване“.
ДИРЕКТОР НА ДМП И РЪКОВОДИТЕЛ НА УПРАВЛЯВАЩИЯ ОРГАН ПО ФОНД „УБЕЖИЩЕ, МИГРАЦИЯ И ИНТЕГРАЦИЯ“ 2021–2027 г.
(съгл. Заповед 8121з-1189/29.08.2024 г.)

